|  |  |  |  |
| --- | --- | --- | --- |
| **Општи подаци о часу** | | | |
| Назив школе: | |  | |
| Разред и одјељење: | | II разред средње школе | |
|  | |  | |
|  | |  | |
| Предавач: | |  | |
| **Општи методички подаци** | | | |
| Наставни предмет: | | Православна вјеронаука | |
| Наставна тема: | | Бог – Пресвета Тројица | |
| Наставна јединица: | | Бог, Биће заједнице – Пресвета Тројица | |
| Тип наставног часа: | | Обрада нове лекције | |
| Циљ часа: | | Да ученик буде у стање да дефинише основне истине учења Цркве о Богу као Пресветој Тројици | |
| Задаци часа | Образовни: | * Развијање и надопуњавање знања о православној вјери и животу у цркви. | |
| Васпитни: | * Развијање осјећаја за лијепо понашање и хришћански живот; * Указати на љубав Божију као примјер савршене љубави; * Развијање емпатије према особама које у животу пате и страдају; * Подсјећање на битност личне одговорности и пожртвованости. | |
| Функционални: | * Способност рада и учења у заједници; * Развијати свијест о значају личног труда и напредовања на духовном плану. | |
| Наставне методе: | | * Метода усменог излагања; * Метода разговора; * Метода рада са текстом. | |
| Облици рада: | | Фронтални, индивидуални и групни. | |
| Наставна средства: | | Уџбеник ''Православна вјеронаука за 2. разред гимназије и средњих техничких школа, Свето Писмо. | |
| Наставни објекат: | | Учионица одјељења | |
| **Артикулација часа** | | | |
| Уводни дио: | | | 5-10 минута |
| Централни дио: | | | 30-35 минута |
| Завршни дио: | | | 5 минута |

1. **Уводни дио часа:**

Рећи назив лекције коју ћемо радити и поставити пар питања из градива од ранијих година везаних за ову тему, као припрему за бољу обраду ове наставне јединице.

1. **Централни дио часа:**

Истаћи да се хришћанска вјера у Бога темељи на Божијем отрковењу (прочитати им одјељак из прве посланице светог апостола Павла Јеврејима): *Бог, који је од давнине много пута и на много начина говорио нашим очевима преко пророка, у овим последњим данима проговорио нам је преко Сина, кога је поставио за насљедника свега, чијим посредством је и свијет створио; Он је одсјај његове славе и одраз његовог бића, који све носи својом силном Ријечју.*

Објаснити да је Оваплоћење Сина Божијег најпотпунија и најсавршенија Божија објава човјеку. Додати још и то да је догађај крштења Господњег у црквеном предању означен као Богојављење јер се том приликом Бог јавља на посебан начин, јавља се као Света Тројица: као Отац који потврђује да је Исус његов љубљени Син и као Свети Дух који, у виду голуба, силази на Сина чинећи га Христом (Месијом, Помазаником). Ту објаснити да нам, стога, Богојављење и открива да је Бог Биће заједнице, истовремено и тројичан, и да међу личностима Свете Тројице постоји однос љубави. Због тога апостол Јован истиче: ''Бог је љубав''.

Објаснити да је на тај начин, као чин слободне љубави, и свијет настао, јер Бог, као Љубав, ствара бића која љуби.

Упоредити записе о Светој Тројици у Старом и Новом завјету. У Старом завјету преко јављања ангела пророцима који га већ препознају као самога Бога и Новом завјету преко самог Христа, Сина Божијег, Другог Лица Свете Тројице, који често говори о свом Оцу као о различитој личности од Њега. Истовремено је Христос о себи говорио као о оном који одражава Оца са којим је једно. Поменути и то да Нови завјет свједочи и о Духу Светом, односно Трећем Лицу Свете Тројице, чијим посредством се Син Божији оваплоћује и постаје човјек.

Истаћи учење светих отаца Првог Васељенског сабора које говори да Отац као нестворен рађа Сина и исходи Духа Светога. Син је, такође, нестворен али је јединорођени од Оца.

Поменути још и то да су тадашња учења о Светој Тројици унијела велику пометњу у народ што је био повод за сазивање Првог и Другог Васељенског сабора.

Још, као занимљивост, поменути ***Авраамово Гостољубље***, гдје се Бог открива као Света Тројица. Тај старозавјетна сцена описује гостољубље као свету дужност. Авраам је, примијетивши тројицу путника поред свог насеља, позвао их да се одморе у његовом шатору. На тај начин је, не бијавши свјестан тога, у свој дом примио самог Бога, Пресвету Тројицу. Ова сцена је најчешћа основа за изображавање Свете Тројице у православном сликарству.

1. **Завршни дио часа:**

Кратка провјера стеченог знања кроз пар питања.